ΓΡΑΠΤΗ ΕΡΩΤΗΣΗ P-1797/99

υποβολή: Maria Sanders-ten Holte (ELDR) προς την Επιτροπή

(1 Οκτωβρίου 1999)

Θέμα: Διάκριση λόγω ηλικίας εις βάρος αλλοδαπών πιλότων στην Γαλλία

Σε άρθρο των Times της 2ας Σεπτεμβρίου με τον τίτλο: «French age rules clips wings of British pilots» αναφέρεται ότι η Γαλλική Κυβέρνηση εφαρμόζει ανώτατο όριο ηλικίας 60 ετών για πιλότους που εργάζονται στον τομέα των εμπορικών αερομεταφορών, ενώ σταπόλοιπα κράτη μέλη της ΕΕ το όριο αυτό είναι το 65o έτος της ηλικίας. Με τον τρόπο αυτό, απαγορεύεται σε πιλότους μεταξύ 60 και 65 ετών η πρόσβαση στον γαλλικό εναέριο χώρο λόγω απόκλισης των νομοθετικών ρυθμίσεων σχετικά με το ανώτατο όριο ηλικίας. Αυτή η απόκλιση περιορίζει τους πολίτες στην άσκηση των θεμελιωδών τους δικαιωμάτων, στην συγκεριμένη περίπτωση του δικαιώματος να μη τυγχάνουν διακριτικής μεταχείρισης λόγω ηλικίας. Η ρύθμιση για διάκριση λόγω ηλικίας είναι επίκαιρη εν όψει των επικείμενων διαπραγματεύσεων για την θέσπιση Ευρωπαϊκού Χάρτη Θεμελιωδών Δικαιωμάτων.

1. Γνωρίζει η Επιτροπή αυτήν την κατάσταση;

2. Συμφωνεί η Επιτροπή ότι η κατάσταση αυτή μπορεί να είναι επιζήμια για τους πιλότους που εργάζονται στον τομέα των εμπορικών αερομεταφορών;

3. Πιστεύει η Επιτροπή ότι τέτοιες αποκλίσεις μεταξύ των νομοθετικών ρυθμίσεων των κρατών μελών δεν είναι επιθυμητές;

4. Ποιά μέτρα προτίθεται να λάβει η Επιτροπή για την κατάσταση αυτή;

Απάντηση της κας de Palacio εξ ονόματος της Επιτροπής

(26 Οκτωβρίου 1999)

Η Επιτροπή γνωστοποιεί στο Αξιότιμο Μέλος ότι έχει πλήρη επίγνωση της κατάστασης που επικρατεί στη Γαλλία σχετικά με το όριο ηλικίας για τους πιλότους. Η Επιτροπή δεν επικροτεί την εν λόγω κατάσταση, δεν μπορεί, όμως, να παρέμβει, δεδομένου ότι οι ισχύουσες άδειες παρέχουν στο πλήρωμα των διεθνών πτήσεων της πολιτικής αεροπορίας το δικαίωμα πρόσβασης στον εναέριο χώρο και προσγείωσης,πό την προϋπόθεση ότι έχουν εκδοθεί σύμφωνα με το παράρτημα Ι της Σύμβασης του Σικάγο. Το ως άνω παράρτημα περιέχει ρήτρα, η οποία απαγορεύει σε όσους έχουνπερβεί το εξηκοστό έτος της ηλικίας τους την άσκηση των καθηκόντων του κυβερνήτη στον τομέα των εμπορικών αερομεταφορών, καθώς και σύσταση, σύμφωνα με την οποία όσοι

έχουνπερβεί το εξηκοστό έτος της ηλικίας τους δεν έχουν το δικαίωμα άσκησης καθηκόντων συγκυβερνήτη στις εν λόγω πτήσεις. Έτσι, ενώ ορισμένα κράτη μέλη έχουν εισαγάγει εξαίρεση στο παράτημα Ι της Σύμβασης του Σικάγο προκειμένου να εξακολουθούν να ισχύουν για όσους έχουνπερβεί το εξηκοστό έτος της ηλικίας τους, οι άδειες που έχουν εκδώσει για την άσκηση καθηκόντων στον τομέα των εμπορικών αερομεταφορών, δενπάρχουν νομικά μέσα που ναποχρεώνουν άλλα κράτη μέλη να αποδεχθούν την εν λόγω εξαίρεση για την πρόσβαση στον εναέριο χώρο τους.

Οι Κοινές Επιτροπές Υπηρεσιών Πολιτικής Αεροπορίας (ΚΕΥΠΑ) επεξεργάζονται την εναρμόνιση των κανόνων σχετικά με τη χορήγηση αδειών πληρώματος αεροσκαφών, προκείμενου να επιτύχουν συμβιβασμό, σύμφωνα με τον οποίο οι άδειες για την άσκηση καθηκόντων στον τομέα των εμπορικών αερομεταφορών θα εξακολουθούν να ισχύουν έως το εξηκοστό πέμπτο έτος της ηλικίας των κατόχων τους, εφόσον οι κάτοχοί τους επιβαίνουν σε αεροσκάφος με πολυμερές πλήρωμα, του οποίου ο δεύτερος πιλότος δεν έχει συμπληρώσει το εξηκοστό έτος της ηλικίας του. Μολαταύτα, ένας τέτοιος συμβιβασμός δεν είναι δεσμευτικός για τα κράτη μέλη των ΚΕΥΠΑ, τα οποία δύνανται να απαγορεύσουν την πρόσβαση στον εναέριο χώρο τους σε εμπορικούς αερομεταφορείς των οποίων ο κυβερνήτης έχει ξεπεράσει το εξηκοστό έτος της ηλικίας του.

Η Επιτροπή επεξεργάζεται επί του παρόντος πρόταση εναρμόνισης των κριτηρίων και των απαιτήσεων για τη χορήγηση αδειών πληρώματος των αεροσκαφών στον ενδοκοινοτικό χώρο. Η εν λόγω πρόταση θαποβληθεί στη διαδικασία που προβλέπεται από την Κοινότητα, και θέματα, όπως το όριο ηλικίας, μπορούν να συζητηθούν εκτενέστερα στο Ευρωπαϊκό Κοινοβούλιο και το Συμβούλιο.